**NOTĂ INFORMATIVĂ**

**la proiectul hotărîrii Guvernului**

cu privire la modificarea anexei nr.4 la Hotărîrea

**Guvernului nr.351 din 23 martie 2005**

Proiectul hotărîrii de Guvern cu privire la modificarea anexei nr.4 la Hotărîrea Guvernului nr.351 din 23 martie 2005 a fost elaborat în temeiul art.3 alin.(2) lit.d) din Legea nr.121 - XVI din 4 mai 2007 privind administrarea şi deetatizarea proprietăţii publice, care prevede că administrarea proprietăţii publice se efectuează în conformitate cu principiile eficienţei, legalităţii şi transparenţei şi include în particular prognozarea, planificarea, evidenţa, monitoringul şi supravegherea proprietăţii publice, iar potrivit art. 8 alin. (1) lit. b) al Legii respective, atribuţia autorităţilor administraţiei publice centrale în domeniul administrării şi deetatizării proprietăţii publice, este asigurarea procesului de delimitare a proprietăţii statului şi a proprietăţii unităţilor administrativ-teritoriale, în modul stabilit de lege.

Scopul promovării prezentului proiect rezidă în apărarea intereselor patrimoniale ale statului, în special a drepturilor de titular. Condiţiile ce au impus elaborarea proiectului hotărîrii este constatarea faptului că în unele cazuri componența sau suprafața bunurilor proprietate de stat reflectate în anexa nr.4 la Hotărîrea Guvernului nr.351 din 23.03.2005 „Cu privire la aprobarea listelor bunurilor imobile proprietate publică a statului şi la transmiterea unor bunuri imobile” nu corespund cu datele cadastrale și nu sunt înregistrate în Registrul bunurilor imobile.

Se propune ca la poziția 10 din anexa nr.4, suprafața la sol a clădirii administrative de 725 m2  și clădirea WC – 71,7 m2 (or. Cahul, str Prieteniei,1) să fie corectată conform rezultatelor lucrărilor cadastrale la nivel de clădiri executate la data de 28.11.2005 și 07.07.2014, respectiv, clădirea administrativă cu suprafața la sol de 674,3 m2 , iar clădirea WC – 73,2 m2 .

Totodată, anterior în baza Deciziei Comitetului Executiv Chișinău nr.22/5-8 din 14.12.1988 ”Cu privire la proiectare” și a documentației de proiect aprobată în modul stabilit, în anul 1989 de către Departamentul Vamal a fost construit garajul din str. Gării, f/n, care actualmente se află la bilanțul contabil.

Avînd în vedere faptul, că anterior acesta nu a fost supus recepției finale, se propune completarea anexa nr.4 cu poziția 21 prin includerea garajului cu suprafața la sol de 53,9 m2, conform rezultatelor lucrărilor cadastrale la nivel de clădiri executate de către Serviciul Cadastral Teritorial la data de 03.07.2018.

Promovarea și aprobarea prezentului proiect de hotărîre va permite operarea modificarea datelor și înregistrare construcțiilor în Registrul bunurilor imobile.

Implementarea prezentului proiect de hotărîre de Guvern nu presupune cheltuieli financiare suplimentare din bugetul de stat.

În scopul respectării prevederilor Legii nr. 239 din 13 noiembrie 2008 privind transparenţa în procesul decizional, proiectul hotărîrii Guvernului a fost plasat pe pagina web oficială a Ministerului Finanțelor [*www.mf.gov.md*](http://www.mf.gov.md), compartimentul Transparenţa decizională, la rubrica ”Procesul decizional”.

**Ministru Octavian ARMAȘU**